b'\n_START_ARTICLE_\nKhalid Skah\n_START_SECTION_\nIdrettskarri\xc3\xa8re\n_START_PARAGRAPH_\nHan startet karri\xc3\xa8ren som terrengl\xc3\xb8per, og ble verdensmester i 1990 og 1991. Det f\xc3\xb8rste store mesterskapet p\xc3\xa5 bane var VM 1991, der han tok bronse p\xc3\xa5 10\xc2\xa0000\xc2\xa0 og ble nummer seks p\xc3\xa5 5000\xc2\xa0m._NEWLINE_Under OL 1992 i Barcelona utkjempet Skah en duell i 10\xc2\xa0000-meterfinalen med kenyaneren Richard Chelimo. Da begge l\xc3\xb8perne tok igjen marokkaneren Hammou Boutayeb med en runde, hindret Boutayeb kenyaneren, og Skah l\xc3\xb8p inn til seier. Etter l\xc3\xb8pet ble Skah beskyldt for \xc3\xa5 ha tjent p\xc3\xa5 denne hindringen, og ble diskvalifisert. Det marokkanske friidrettsforbundet protesterte, og avgj\xc3\xb8relsen ble omgjort. Det spanske publikumet gav h\xc3\xb8ylytt uttrykk for hva de mente om hendelsen, da Skah ble m\xc3\xb8tt av en \xc3\xb8red\xc3\xb8vende pipekonsert ved premieutdelingen._NEWLINE_Under VM 1993 ble Skah nummer fem p\xc3\xa5 5\xc2\xa0000 meter. Samme sesong satte han verdensrekord, da han l\xc3\xb8p to engelske mil p\xc3\xa5 tiden 8.12,17. I 1994 ble han verdensmester i halvmaraton, og i 1995 tok han VM-s\xc3\xb8lv p\xc3\xa5 10\xc2\xa0000 meter.\n_START_SECTION_\nPersonlig liv\n_START_PARAGRAPH_\nKhalid Skah var lenge bosatt i Norge, og ble norsk statsborger i 1995. Han fortsatte \xc3\xa5 konkurrere for Marokko._NEWLINE_Den tidligere olympiske mesteren giftet seg med den norske interi\xc3\xb8rarkitekten Anne Cecilie Hopstock etter seieren i Barcelona i 1992. Paret fikk to barn, men ekteskapet ble oppl\xc3\xb8st etter at familien flyttet til Marokko i 2006. Hopstock flyttet tilbake til Norge og ble to \xc3\xa5r senere tilkjent foreldreretten i norsk rett samtidig som saken ble behandlet i marokkanske domstoler. _NEWLINE_I juli 2009 kom barna inn i den norske ambassaden i Rabat. Noen dager senere ble barna utlevert av ambassadens politiattache til Hopstocks medhjelpere og smuglet ut av Marokko i seilb\xc3\xa5t. Aksjonen var i privat regi, men det ble senere kjent at de tre eller fire medhjelperne var tidligere operat\xc3\xb8rer i den norske etterretningsorganisasjonen E 14, og blant dem var to ogs\xc3\xa5 tidligere marinejegere tilknyttet det norske forsvaret.  _NEWLINE_Aksjonen f\xc3\xb8rte til protester fra Marokkos regjering, og det oppstod en diplomatisk strid mellom de to landene. Striden l\xc3\xa5 hovedsakelig p\xc3\xa5 at barna hadde doble statsborgerskap p\xc3\xa5 det tidspunkt de oppholdt seg i den norske ambassaden i Rabat, og marokkanske myndigheter mente at norske myndigheter ved \xc3\xa5 utlevere barna til morens medhjelpere utenfor ambassaden hadde bidratt til \xc3\xa5 krenke landets suverenitet, og viste til at det er i strid med diplomatisk etikette i henhold til Wien-konvensjonen om diplomatiske relasjoner._NEWLINE_Skah hevdet at barna ble bortf\xc3\xb8rt og at bev\xc3\xa6pnede norske kommandosoldater har tatt seg inn i hjemmet hans. Hopstock bekreftet seinere at hun hadde leid inn hjelpere for \xc3\xa5 frakte barna ut med seilb\xc3\xa5t. Skah har krevd foreldreretten i marokkansk rettsvesen. De marokkanske myndighetene har offentlig bedt om at de involverte blir straffeforfulgt. Etter offiseren Trond Andr\xc3\xa9 Bolles d\xc3\xb8d ble det kjent at han var en av to kommandosoldatene som var med p\xc3\xa5 operasjonen._NEWLINE_Barna, da 16 og 13 \xc3\xa5r, fortalte at de r\xc3\xb8mte fra huset og tok taxi til byen. Der ringte de til moren, som s\xc3\xa5 kontaktet den norske ambassaden i Rabat. _NEWLINE_Norsk politi tok ut tiltale mot Skah, for kidnapping av barna, grove trusler og vold mot ekskona, samt trusler mot norske myndighetspersoner. Den 19. juni 2013 ble Skah arrestert av fransk politi p\xc3\xa5 Orly lufthavn utenfor Paris.'